దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఎస్‌బీఐ రూ.లక్ష కోట్ల రుణ మాఫీ..!
కేవలం ఎస్‌బీఐ మాత్రమే కాదు.. ఇతర ప్రభుత్వ రంగ బ్యాంకులు కూడా రుణాలను మాఫీ చేశాయి. దేశంలోని మొత్తం 21 ప్రభుత్వ రంగ బ్యాంకులు బీజేపీ గత నాలుగేళ్ల పాలనలో ఏకంగా రూ.3.16 లక్షల కోట్లను మాఫీ చేశాయి.
Samayam Telugu | Updated:
May 19, 2019, 01:08PM IST
హైలైట్స్
గత రెండు ఆర్థిక సంవత్సరాల్లో భారీ స్థాయిలో రుణాలు మాఫీ చేసిన బ్యాంక్
దీంతో దిగొచ్చిన బ్యాంక్ మొండి బకాయిలు
బీజేపీ నాలుగేళ్ల కాలంలో రూ.3 లక్షల కోట్లకు పైగా రుణాలు మాఫీ
ప్రభుత్వ రంగ దిగ్గజమైన స్టేట్ బ్యాంక్ ఆఫ్ ఇండియా (ఎస్‌బీఐ) గత రెండు ఆర్థిక సంవత్సరాల్లో ఏకంగా రూ.లక్ష కోట్లకుపైగా రుణాలను మాఫీ చేసింది. ఎవరికీ చెసిందనే విషయం మాత్రం తెలీదు. బడా కార్పొరేట్లకు చెందిన రుణాలే ఎక్కువగా ఉండొచ్చనే అంచనాలున్నాయి.
స్టేట్ బ్యాంక్ ఆఫ్ ఇండియాకు సెప్టెంబర్ క్వార్టర్ చివరి నాటికి రూ.2.02 లక్షల కోట్ల మొండి బకాయిలు ఉన్నాయని ఆర్థిక శాఖ సహాయ మంత్రి శివ ప్రతాప్ గతేడాది లోక్‌సభలో తెలియజేశారు. మార్చితో ముగిసిన ఆర్థిక సంవత్సరంలో బ్యాంక్ వీటిల్లో రూ.61,663 కోట్ల రుణాలను మాఫీ చేసినట్లు తెలుస్తోంది. 2017-18 ఆర్థిక సంవత్సరంలో ఎస్‌బీఐ రూ.40,809 కోట్లను మాఫీ చేసింది. అంటే బ్యాంక్ గత రెండు ఆర్థిక సంవత్సరాల్లో ఏకంగా రూ.1.02 లక్షల కోట్ల రుణాలను మాఫీ చేసింది.
కేవలం ఎస్‌బీఐ మాత్రమే కాదు.. ఇతర ప్రభుత్వ రంగ బ్యాంకులు కూడా రుణాలను మాఫీ చేశాయి. దేశంలోని మొత్తం 21 ప్రభుత్వ రంగ బ్యాంకులు బీజేపీ గత నాలుగేళ్ల పాలనలో ఏకంగా రూ.3.16 లక్షల కోట్లను మాఫీ చేశాయి. ఆర్‌బీఐ నిబంధనల మేరకు రుణాలను టెక్నికల్‌గా మాఫీ చేశామని, అయితే రుణం తీసుకున్నవారు వారి లోన్లను తిగిరి కట్టాల్సి ఉంటుందని ఆర్థిక మంత్రి అరున్ జైట్లీ గతంలోనే తెలిపారు.